stanford-oval/wikipedia huggingface dataset:
Pariisin ilmastosopimus
Vaatimusten täyttäminen

Climate Action Tracker arvioi syyskuussa 2021, että nykyisillä poliittisilla toimilla maailman päästömäärä tulee ylittämään vuoden 2030 tavoitellun tason kaksinkertaisesti. Eroa tavoitteeseen on 20–23 Gt CO2e.  Iran, Venäjä, Saudi Arabia, Singapore, ja Thaimaa ovat uralla, jonka toteutuessa laajemmin maapallo lämpenisi 4 astetta. Muiden maiden toimet ovat riittämättömiä. Maailman maista ainoastaan Gambia on Pariisin sopimuksen tasolla. Syksyyn 2021 mennessä täytäntöön pannuilla toimenpiteillä maapallon keskilämpötila tulee nousemaan 2,9°C; Pariisin sopimuksen lupausten toteutuessakin keskilämpötila nousee 2,4°C ja kaikkien esillä olleiden nollapäästötavoitteiden toteutuessa keskilämpötila nousee 2,0°C.
Production Gap 2021 -raportti toteaa, että maailman hallitukset suunnittelevat edelleen tuottavansa vuonna 2030 yhteensä 110 % enemmän fossiilisia polttoaineita (sis. 240 % enemmän hiiltä, 57 % enemmän öljyä ja 71 % enemmän kaasua) kuin 1,5 asteen raja sallii.
Aiheesta muualla

Kuvia tai muita tiedostoja aiheesta Pariisin ilmastosopimus Wikimedia Commonsissa
Pariisin ilmastosopimus (ym.fi)
Pariisin sopimus (eur-lex)
Kuvassa sinisellä sopimuksen ratifioineet maat, keltaisella allekirjoittaneet, harmaalla maat joita sopimus ei koske.
Maiden hiilidioksidipäästöjä vuosina 1990 ja 2012.
Tohtori Outo

| Tohtori Outo |
| --- | --- |
 Tohtori Outo, Marvel-universumin voimakkain velho
Luoja(t):  Stan Lee & Steve Ditko
Kustantamo:  Marvel
Ensiesiintyminen:  Strange Tales #110 (heinäkuu 1963)
Henkilötiedot
Oikea nimi:  Tohtori Stephen Strange
Status:  Aktiivinen
Pituus:  188 cm
Paino:  81 kg
Ryhmäsidokset:  Puolustajat, Illuminati, Kostajat
Henkilöllisyydet:  Stephen Sanders
Voimat:  Kykenee käyttämään magiaa miltei lukemattomilla tavoilla, yleensä mystisinä säteinä, teleportaationa, illuusioina tai loitsuina.
Suhteet
Sukulaiset:  Clea (ulottuvuuksienvälinen kumppani, vaimo)
Tohtori Outo (engl. Doctor Strange) on Marvel Comicsin supersankarisarjakuvahahmo. Hahmon loivat käsikirjoittaja Stan Lee ja taiteilija Steve Ditko. Hahmo esiintyi ensimmäisen kerran Strange Tales lehden numerossa 110 (heinäkuu 1963). Nimeä Dr. Strange tosin oli käytetty Marvel-lehdissä jo kaksi kuukautta aiemmin.
Tohtori Outo on mystisten salatieteiden mestari ja maapallon mahtavin taikuri. Hänen pääasiallinen tehtävänsä on puolustaa todellisuuttamme mystisiltä uhilta. Hän on maagisten taitojen suurmestari, joka käyttää taitojaan mustan magian turmeltuneita kätyreitä ja muita yliluonnollisia uhkia vastaan. Hyvin usein muut supersankarit kysyvät häneltä neuvoa asioissa, jotka menevät "normaalin" supersankaroinnin yli – esimerkiksi Hämähäkkimies on tehnyt niin useasti.
Suomessa Tohtori Outo esiintyi ensimmäisen kerran Kostajat-lehden numerossa 1 (1975).
Historia

Tohtori Oudon ensiesiintyminen oli sivuosa Strange Tales -lehdessä. Hahmo oli kuitenkin kiinnostava ja niin Outo esiintyi sooloseikkailuissa Ihmenelosten Liekin kanssa. Lopulta mestaritaikuri sai oman lehden ja oman uskollisen kannattajakuntansa. 60-luvulla Ditkon surrealistinen maisemakuvaus oli suosittu varsinkin opiskelijoiden keskuudessa.
Outo on myös supersankarina erilainen verrattuna muihin Marvelin sankareihin. Hänellä ei ole teini-iän ongelmia (Hämähäkkimies), hän ei ole hirviömäisen ruma tai vaarallinen ympäristölleen (Hulk, Möykky) – hänen huolensa liikkuvat maailmassa, jota kukaan meistä ei ymmärtäisi. Outo on keski-ikäinen mies ja luonteeltaan henkinen sankari – kuten Hopeasurffari.
Stephen Strange syntyi 18. marraskuuta 1930 Pennsylvaniassa. Aikuisena hänestä tuli ammattitaitoinen, mutta koppava kirurgi, joka oli kiinnostunut enemmän asiakkaansa maksukyvystä kuin potilaastaan.
Traaginen auto-onnettomuus kuitenkin murskasi hänen kätensä ja lopetti loistavan kirurginuran. Työttömänä hylkiönä hän kuuli miehestä nimeltä Muinainen, joka asui erakkona Intiassa (tämä muutettiin myöhemmin Tiibetiksi) ja opiskeli maagisia taitoja.
Strange matkusti Muinaisen luo toivoen tämän kykenevän parantamaan hänen kätensä, mutta tämä pyysikin Strangea oppilaakseen. Strange kieltäytyi, mutta jäi paikalle raivoavan lumimyrskyn vuoksi.
Sattumalta Strange joutui todistamaan, miten Muinaisen oppipoika, Paroni Mordo yritti salaa surmata opettajaansa. Muinainen selviytyi väijytyksestä ilman vaikeuksia, mutta Strange kertoi Mordolle tietävänsä tämän petturuudesta.
Raivostunut Mordo langetti Strangen ylle loitsun, jonka vuoksi hän ei saattaisi puhua Muinaiselle mitään Mordon osuudesta asiaan. Strange kuitenkin päätti varoittaa Muinaista ja tajusi, että mikäli oppisi tarpeeksi mystisiä taitoja, hän voisi itse poistaa kirouksen yltään.
Muinainen kuitenkin tiesi Mordon langettamasta loitsusta ja ilahtuneena Strangen epäitsekkyydestä poisti kirouksen ja ryhtyi opettamaan Strangea seitsemän vuoden ajan. Myöhemmin Strange palasi Yhdysvaltoihin ja siirtyi asumaan boheemille Greenwich Villagen alueelle New Yorkiin.
Historia > Muinaisen kuolema ja Puolustajat

Tohtori Outo sai pian oppilaan, Wongin, jonka Muinainen lähetti kouluttautumaan Tohtori Oudon oppiin.
Ensimmäinen ulottuvuuksienvälinen uhka, jonka Outo kohtasi, oli Painajainen. Oudon arkkiviholliseksi muodostui pelätty Dormammu, velho toisesta todellisuudesta.
Oudon seikkailuissa esiintyivät myös ensimmäistä kertaa jotkin Marvel-universumin kosmisemmista voimista, kuten Oikeus ja Ikuisuus. Myös valtavan voimakas toisen ulottuvuuden demoni, Shuma-Gorath yritti vallata todellisuuttamme Muinaisen mielen kautta, ja Oudon oli pakko uhrata vanha opettajansa estääkseen demonin saapuminen.
Muinaisen kuoltua Tohtori Outo peri opettajansa paikan maailman mahtavimpana velhona.
Tämän jälkeen Strange keräsi yhteen muita antisankareita kuten Hulkin, prinssi Namorin ja Hopeasurffarin muodostaakseen Puolustajat-nimisen supersankarijoukon. Huolimatta yhteen sopimattomista luonteistaan ja voimistaan, Puolustajat ovat useaan otteeseen pelastaneet maailman uhilta, mihin normaalimmat sankarit eivät pystyisi.
Nykyään Tohtori Outo laajentaa edelleen tietojaan mystiikasta tukien ja neuvoen muita sankareita, jotka tarvitsevat hänen apuaan yliluonnollisemmissa asioissa.
Eräässä vaiheessa Tohtori Outo uhrautui estääkseen vaarallisen muukalaisrodun, Kuolemattomien, hyökkäyksen Maahan. Hän antautui näiden vangiksi ja piti hallussaan sen tiedon, jonka nämä olisivat tarvinneet nujertaakseen ulottuvuuttaan vartiovan hirviön, Yömatelijan. Siirtyminen olisi ollut mahdollista vain hyvin rajallisena aikana, ja sen huvetessa Kuolemattomat epätoivon vallassa onnistuivat kaappaamaan Bruce Bannerin Van Nyborg -nimisen velhon johtamien maanpäällisten apuriensa avulla. Nämä lähettivät tämän Yömatelijan maailmaan jotta Hulk tuhoaisi hirviön ja vapauttaisi Kuolemattomat. Yksi Van Nyborgin apureista, tyttö, alkoi epäröidä jolloin hänetkin singottiin Yömatelijan eteen; nyt Hulk suuttui ja iski yhteen hirviön kanssa, jolloin tämä epätoivoisena iski kovimmalla voimallaan eli ääniaalloilla. Hulk torjui hyökkäyksen iskemällä kämmenensä yhteen: näin syntynyt ääni kimmautti ääniaallot ja Yömatelijan maailma murskaantui. Kaikki kolme pääsivät nyt Kuolemattomien maailmaan ja hirviö vangitsi Kuolemattomat. Hulk yritti turhaan murskata tohtorin vankilan, mutta tämä vapautui kun tyttö uhrautui vangiksi hänen tilalleen. Koska Kuolemattomat olivat pulassa Yömatelijan kanssa, tohtori loi loitsun joka siirsi hänet ja Hulkin New Yorkiin. Hulk muuttui takaisin Banneriksi siirron aikana. Kuolemattomat jäivät Yömatelijan orjiksi ja heidän suunnitelmansa vallata Maa tuhoutuivat.
Tohtori Outo sanoi miesten erotessa että ehkä maailmassa olisi sittenkin enemmän tilaa hyvälle kirurgille kuin taikurille - mutta ilmeisesti (seikkailusta on julkaistu suomeksi vain nyt selostettu osuus Hulkin seikkailuissa) hän päätyi jäämään taikuriksi.
Voimat ja varusteet

Tohtori Outo on kiistämättä voimakkain velho Maassa. Hänen ylimaallisia suojelijoitaan ovat ryhmä olentoja, joita kutsutaan nimellä Vishanti. Vishanti on kolminaisuus ja näiden kolmen nimet ovat Agamotto, Hoggoth ja Oshtur. Tohtori Oudon voimat ovat kaikki maagisia ja hän on osoittanut, että hänellä on niin henkilökohtaisia kykyjä kuin myös niitä, joita hän ammentaa ylimaallisista lähteistä.
Henkilökohtaiset kyvyt - Pitkän harjoituksen tuloksena Outo on kykenevä moniin tekoihin, jotka eivät vaadi magiaa. Näitä ovat ruumiista irtautuminen, telepatia, hypnotismi ym. Näitä kykyjä voidaan voimistaa maagisilla energioilla ja /tai Agamotton Silmällä, jolloin Tohtori Oudon psyykkiset kyvyt muuttuvat valtavan voimakkaiksi.
Maaginen energia - Manipuloimalla universumin mystisiä energioita, Tohtori Outo kykenee moniin yliluonnollisiin tekoihin, kuten mystisiin voimaiskuihin, suojaaviin voimakenttiin, muodonmuutoksiin ym. Luonnollisesti mystinen energia mahdollistaa lukemattomat erilaiset loitsut.
Koska maagisen energian luonne on universaali standardi, kykenee kuka tahansa Marvel-universumissa opettelemaan magian käyttöä - jokaisella on kuitenkin potentiaalia vain tiettyyn pisteeseen asti. Muinainen esimerkiksi näki Stephen Strangen uskomattoman potentiaalin, kenties mahtavimman koko planeetalla.
Jumalaiset lähteet - Tohtori Outo kykenee kanavoimaan energiaa mystisiltä korkeammilta olennoilta kautta todellisuuksien kirjon. Tämä voi manifestoitua tavallisena loitsuna (kuten "Cyttorakin purppurahihnat") tai vaihtoehtoisesti hän voi esittää mitä haluaisi tapahtuvaksi, jolloin korkeampi voima kenties toteuttaa tämän. Ei tiedetä joutuuko Outo jonkinlaiseen velkaan näistä pyynnöistä. Useimmiten Vishanti luottaa pelkkään kiitollisuudenvelkaan. 
Tohtori Outo kykenee myös suorittamaan tiettyjä mustan magian kategoriaan luokiteltavia toimintoja. Shuma-Gorathin kanssa käydyssä taistelussa Outo siirsi itselleen demonin uskomattomat voimat puhtaan mielensä voiman ja tahtonsa avulla. Tällöin hän myös omaksuu itselleen imemiensä olentojen voiman ja roolin siinä ulottuvuudessa missä ne asuvat. Jos hänen tahtonsa horjuu, katoaa Oudon todellinen persoona.
Tohtori Outo omaa myös kokemusta taistelulajeista, joita hänelle on opettanut Oudon miespalvelija Wong.
Voimat ja varusteet > Maagiset apuvälineet

Tohtori Oudolla on käytössään lukuisia maagisia välineitä, joista kaksi on aina hänen mukanaan - Agamotton silmä ja Levitaatioviitta.
Agamotton silmä on voimallinen ja arvokas taikaesine, jolla Outo voi suorittaa monenlaisia tehtäviä. Se aistii valheet, näkee illuusioiden ja petosten läpi ja tuhoaa viimeksi mainitut vapauttaen niiden uhrit. Tohtori Outo voimistaa sen avulla usein omia psyykkisiä kykyjään ja lisäksi sillä voi avata ulottuvuuksien välisiä portteja. Outo käyttää sen voimaa usein viimeisenä keinonaan taisteluissaan pahaa vastaan.
Muista Oudon käyttämistä esineistä voidaan mainita Agamotton amuletti, joka toimii lähes Agamotton silmän tavoin. Watoombin sauvalla Outo voi vahvistaa kykyjään moninkertaisiksi. Vishantin Kirja taas sisältää joitain universumin voimakkaimpia loitsuja. Oudon kätköistä löytyy monia muitakin esineitä, joiden avulla hän taistelee pahaa vastaan.
Voimat ja varusteet > Maagiset apuvälineet > Levitaatioviitta

Levitaatioviitta on Tohtori Oudon yksi voimallisimmista esineistä ja tärkeä apu hänen taistellessaan pahuuden maagisia voimia vastaan. Se mahdollistaa Tohtori Oudon lentotaidon ilman magian käyttöä. Viitta tottelee ajatuksia ja se on käytännössä tuhoutumaton. Viitan muinainen luoja on hämärän peitossa - ainoastaan Enitharmon Kutoja saattaa tietää viitan alkuperäisen isännän. Enitharmon, joka vastaa viitan korjaamisesta sen mentyä rikki (vaikka viitta onkin käytännössä tuhoutumaton), sanoi kerran että viitan loi joku, joka oli häntä suunnattomasti paljon taitavampi ja vanhempi. Varmaa on vain se, että aikoinaan maapallon Mahtavin Velho Muinainen sai viitan käsiinsä ja säilytti sitä turvassa pahoilta velhoilta. Myöhemmin Muinaisen oppilaan Tohtori Oudon läpäistyä initaatioriittinsä voittamalla pelätty Dormammu, antoi Muinainen viitan Oudolle. Siitä lähtien viitta on toiminut Tohtori Oudon jatkuvana apuvälineenä.
Viitta sisältää lukuisia eri lumouksia, joista tärkein lienee kyky levitoida viitan kantajaa määräämättömän ajan. Tosin levitaatio saattaa olla riittämätön määre, sillä Tohtori Outo kykenee lentämään suuriakin nopeuksia viittansa avulla. Viitan oletetaan kykenevän kulkemaan yli äänennopeutta. Myös viitan maksimikantokyky on arvoitus, mutta ainakin sen avulla Outo on kantanut toista ihmisolentoa mukanaan lentäessään. Tohtori Outo kykenee kutsumaan ja käskemään viittaansa suurienkin välimatkojen päästä. Vaikka viitta olisi jopa toisessa ulottuvuudessa, kykenee Tohtori Outo kutsumaan sen luokseen (teko vaatii kuitenkin suurta keskittymistä).
Lentokykynsä lisäksi Tohtori Outo kykenee käyttämään Levitaatioviittaansa hyökkäystarkoitukseen tai ylimääräisenä tarttumaraajana. Viitta on myös toisinaan kuljettanut Tohtori Oudon pois vaarasta tämän ollessa astraaliolomuodossaan. Samaten Tohtori Outo on muovannut asuaan viittansa ja luomuksen avulla tyylikkäästi leikatuksi puvuksi.
Vastustajat

Dormammu
Mefisto
Painajainen
Paroni Mordo
Satannish
Shuma-Gorath
Umar
Ultimate Tohtori Outo

Ultimate Marvel -jatkumossa Tohtori Outo on tohtori Stephen Strange Jr., jonka isä salaperäisesti katosi 20 vuotta sitten. Clea, vanhemman Tohtori Oudon oppilas ja rakastajatar yritti kasvattaa poikansa erossa magiasta, mutta poika löysi lopulta isänsä salaisuudet. Tällä hetkellä Ultimate Outo opiskelee Wongin seurassa magiaa ja elättää itseään New Age -guruna. Tohtori Outo on useimmiten seikkaillut Hämähäkkimiehen kanssa ja - toisin kuin normaalijatkumon Outo, valittelee osaamattomuuttaan ja pelastaa yleensä tilanteet vasta viimeisellä, kokeilemattomalla loitsulla.
Sitaatteja

Sarjan alussa käsikirjoittaja Stan Lee keksi useita eri loitsuja, joista useat ovat jääneet elämään – muodostuen Tohtori Oudon vakiofraaseiksi. Alun mitään tarkoittamattomat huudahdukset tarjosivat kuitenkin loistavia juonikuvioita myöhempiä seikkailuja ajatellen.
"Kaikkivoivan Oshturin nimeen!"
"Hoggothin hirmuisten hornien kautta!"
"Agamotton kaikennäkevän silmän nimeen!"
"Satannishin nimeen!"
"Kautta Faltinen liekkien!"
"Kautta Ikhtalonin tulten!"
"Kautta Watoombin viimojen!"
Tohtori Outo muissa medioissa > Televisio

Tohtori Outo esiintyi myös vuonna 1996 Hämähäkkimiehen animaatiosarjassa jaksossa 28 "Tohtori Outo". Jaksossa Outo taisteli arkkivihollisiaan Dormammua ja Paroni Mordoa vastaan yhdessä Hämähäkkimiehen kanssa. Hänen äänenään oli John Vernon.
Tohtori Outo muissa medioissa > Elokuvat

Tohtori Oudosta tehty televisioelokuva esitettiin CBS:llä vuonna 1978. Elokuvan ohjasi Phil DeGuere ja näyttelijä Peter Hooten esitti Tohtori Outoa. Huolimatta uskollisuudestaan sarjakuvia kohtaan (Outo tosin käytti pukuaan vasta elokuvan loppuvaiheilla) muokattiin sivuhahmoja drastisemmin.
Vuonna 1992 julkaistun Doctor Mordrid -elokuvan piti alun perin kertoa Tohtori Oudosta, mutta oikeudet Outoon menetettiin ja elokuvaa muokattiin radikaalisti. Elokuvan tuotti Full Moon Entertainment ja sitä tähditti Jeffrey Combs.
Vuonna 2007 julkaistiin animaatioelokuva Doctor Strange: The Sorcerer Supreme, joka kertoi hahmon synnyin tarinan. Tohtori Oudon äänenä toimi Bryce Johnson.
Tohtori Outo muissa medioissa > Videopelit

Tohtori Outo esiintyy Marvel: Ultimate Alliance -pelissä yhtenä pelattavista hahmoista. Pelaaja saa Oudolle yhteensä neljä eri pukua, joista jokainen edustaa jotain aikakautta hahmon historiassa.
Tohtori Outo muissa medioissa > Muuta

Tohtori Outo on esiintynyt useasti eri yhtyeiden laulujen sanoituksissa. Mainittavin näistä esiintymisistä lienee Pink Floydin More-albumin Cymbaline-kappaleessa. Tarkkaan katsomalla Oudon puvun voi erottaa Pink Floydin toisen levyn, A Saucerful of Secretsin, kansikuvasta.
Outo esiintyi myös Jean-Luc Godardin elokuvassa Sympathy for the Devil (1968), jossa kamera panoroi Dr. Strange -sarjakuvaan kirjakaupassa.
Triviaa

Vuonna 1969 käsikirjoittaja Roy Thomas ja taiteilija Gene Colan yrittivät muuttaa Tohtori Oudon hahmoa "supersankarimaisempaan" suuntaan, joka istuisi paremmin Marvelin muuhun henkilökaartiin. Tuloksena Outo käytti mustaa kireää huppua, ja hänen lihaksensa olivat korostettuja. Hänellä oli myös salainen identiteetti, tohtori Stephen Saunders. Lehti kuitenkin lakkautettiin, ja myöhemmin uuden lehden myötä Outo oli palannut vanhaan kuosiinsa. Tämä versio Tohtori Oudosta on nähty Suomessakin Vihreä mies Hulk -lehden numerossa 11 vuodelta 1985.
Kartano, jossa Tohtori Outo asuu, sijaitsee osoitteessa 177A Bleecker Street, Greenwich Village, New York. Tämä oli silloisen käsikirjoittajan oma osoite aikana, jolloin osoite julkaistiin sarjakuvassa.
Elokuvassa Spider-Man 2 – Hämähäkkimies 2 Daily Buglen työntekijä pohtii nimeä kaupunkia piinaavalle superroistolle (Tohtori Mustekala) ja ehdottaa Tohtori Outoa. Päätoimittaja J. Jonah Jameson tuumii hetken nimen käyttöä, kunnes muistaa sen olevan "Varattu!"
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1978 | Peter Hooten |  | Tri Strange ja pahan voima |  |
| 1996 | John Vernon | Hämähäkkimies |  |  |
| 1997 | Maurice LaMarche | Hulk |  |  |
| 2006 | James Horan |  |  | Marvel: Ultimate Alliance |
| 2007 | Bryce Johnson |  | Doctor Strange: The Sorcerer Supreme‎ |  |
| 2009 | Roger Rose | The Super Hero Squad Show |  |  |
| 2009 | Asim Ahmad |  |  | Marvel: Ultimate Alliance 2 |
| 2012, 2014– | Liam O’Brien | Ultimate Spider-Man Hulk ja M.Ä.I.S.K.:n agentit Avengers Assemble | Hulk: Where Monsters Dwell |  |
| 2016–2019, 2021–2023, 2026–2027 | Benedict Cumberbatch | What If...? | Doctor Strange Thor: Ragnarök Avengers: Infinity War Avengers: Endgame Spider-Man: No Way Home Doctor Strange in the Multiverse of Madness Avengers: Doomsday Avengers: Secret Wars |  |
| 2022 | Rick Pasqualone |  |  | Marvel’s Midnight Suns |
| 2025 | Robin Atkin Downes | Your Friendly Neighborhood Spider-Man |  |  |
Aiheesta muualla

Wikimedia Commonsissa on kuvia tai muita tiedostoja aiheesta .
Miltei kaikenkattava fanisivusto Tohtori Oudosta (Arkistoitu – Internet Archive) (englanniksi)
Tohtori Outo putoaa läpi maagisten maailmojen.
Tohtori Outo taistelemassa arkkivihollistaan Dormammua vastaan luetellen samalla eräitä vakioloitsulausahduksiaan.
CBS:lle tuotetun TV-sarjan (1978) pilottijakson VHS-kansikuva.
Tohtori Outo Hämähäkkimiehen animaatiosarjassa.
Riistanhoitoyhdistys

Suomen 15 riistanhoitopiiriä on jaettu 298 riistanhoitoyhdistykseen. Riistanhoitoyhdistyksen toiminta-alue on ensisijaisesti kunnan alue, mutta maa- ja metsätalousministeriö voi määrätä perustelluista syistä tästä jaosta poikkeavan toiminta-alueen.
Riistanhoitoyhdistyksen tehtävänä on:
suorittaa metsästystä ja riistanhoitoa koskevaa koulutusta ja neuvontaa;
edistää riistanhoitoa;
suorittaa metsästyksen valvontaa; sekä
suorittaa muut sille säädetyt tai maa- ja metsätalousministeriön tai riistanhoitopiirin määräämät tehtävät.
Riistanhoitoyhdistys on riistanhoitopiirin valvonnan ja ohjauksen alainen.
Aiheesta muualla

Riistanhoitoyhdistykset Metsästäjäin keskusjärjestön sivuilla
| n k Suomalaiset julkisoikeudelliset yhdistykset |
| --- | --- |
Nykyiset:  Kalatalousalue  Kauppakamari  Keskuskauppakamari  Liikenneturva  Maanpuolustuskoulutusyhdistys  Metsänhoitoyhdistys  Opiskelijakunta  Osakunta  Paliskunta  Riistanhoitoyhdistys  Suomen Asianajajaliitto  Suomen Punainen Risti  Ylioppilaskunta 
Entiset:  Kriminaalihuoltoyhdistys  Metsästäjäin keskusjärjestö  Metsätalouden kehittämiskeskus Tapio  Raha-automaattiyhdistys  Riistanhoitopiiri  Tilusrauhoitusyhdistys
Italian Grand Prix 2001

|  Italian Grand Prix 2001  |
| --- | --- |
 15. osakilpailu 17 osakilpailusta kaudella 2001. 

Päivämäärä:  16. syyskuuta 2001
Sijainti:  Autodromo Nazionale Monza, Monza, Italia
Ratatyyppi:  Moottorirata
Radan pituus:  5 793 km
Kilpailun pituus:  53 kierrosta, 306,720 km
Sää:   Aurinkoinen
Paalupaikka
Kuljettaja:   Juan Pablo Montoya   (Williams-BMW)
Paaluaika:  1.22,216
Palkintokoroke
Voittaja:   Juan Pablo Montoya   (Williams-BMW)
Toinen:   Rubens Barrichello   (Ferrari)
Kolmas:   Ralf Schumacher   (Williams-BMW)
Nopein kierros
Kuljettaja:   Ralf Schumacher   (Williams-BMW)
Kierrosaika:  1.25,073 (kierroksella 39)
Italian Grand Prix 2001 oli Formula 1 -kauden 15. osakilpailu, joka ajettiin 16. syyskuuta 2001 Monzan radalla Italiassa. Kilpailun voitti Williamsilla ajanut Juan Pablo Montoya, jolle voitto oli uran ensimmäinen.
Kilpailu tapahtui vain viisi päivää Syyskuun 11. päivän terroritekojen jälkeen, ja viikonloppuna nähtiin useita kunnianosoituksia. Esimerkiksi Ferrareista puuttuivat kaikki sponsorien logot, ja lisäksi autojen nokat olivat poikkeuksellisesti mustat. Ennen kilpailua oli puhetta jopa suunnitelmasta, jonka mukaan kaikki kuljettajat ajaisivat ensimmäisen kierroksen kunnianosoituksena hiljaa eivätkä ohittaisi toisiaan. Näin ei lopulta kuitenkaan käynyt.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 6 |  Juan Pablo Montoya | Williams-BMW | 53 | 1.16.58,493 | 1 | 10 |
| 2. | 2 |  Rubens Barrichello | Ferrari | 53 | + 5,175 | 2 | 6 |
| 3. | 5 |  Ralf Schumacher | Williams-BMW | 53 | + 17,335 | 4 | 4 |
| 4. | 1 |  Michael Schumacher | Ferrari | 53 | + 24,991 | 3 | 3 |
| 5. | 19 |  Pedro de la Rosa | Jaguar-Cosworth | 53 | + 1.14,984 | 10 | 2 |
| 6. | 10 |  Jacques Villeneuve | BAR-Honda | 53 | + 1.22,469 | 15 | 1 |
| 7. | 17 |  Kimi Räikkönen | Sauber-Petronas | 53 | + 1.23,107 | 9 |   |
| 8. | 12 |  Jean Alesi | Jordan-Honda | 52 | + 1 krs. | 16 |   |
| 9. | 9 |  Olivier Panis | BAR-Honda | 52 | + 1 krs. | 17 |   |
| 10. | 7 |  Giancarlo Fisichella | Benetton-Renault | 52 | + 1 krs. | 14 |   |
| 11. | 16 |  Nick Heidfeld | Sauber-Petronas | 52 | + 1 krs. | 8 |   |
| 12. | 23 |  Tomáš Enge | Prost-Acer | 52 | + 1 krs. | 20 |   |
| 13. | 21 |  Fernando Alonso | Minardi-European | 51 | + 2 krs. | 21 |   |
| Kesk. | 15 |  Enrique Bernoldi | Arrows-Asiatech | 46 | Kampiakseli | 18 |   |
| Kesk. | 20 |  Alex Yoong | Minardi-European | 44 | Ulosajo | 22 |   |
| Kesk. | 22 |  Heinz-Harald Frentzen | Prost-Acer | 28 | Vaihdelaatikko | 12 |   |
| Kesk. | 14 |  Jos Verstappen | Arrows-Asiatech | 25 | Polttoaineen syöttö | 19 |   |
| Kesk. | 3 |  Mika Häkkinen | McLaren-Mercedes | 19 | Vaihdelaatikko | 7 |   |
| Kesk. | 18 |  Eddie Irvine | Jaguar-Cosworth | 14 | Moottori | 13 |   |
| Kesk. | 4 |  David Coulthard | McLaren-Mercedes | 6 | Moottori | 6 |   |
| Kesk. | 8 |  Jenson Button | Benetton-Renault | 4 | Moottori | 11 |   |
| Kesk. | 11 |  Jarno Trulli | Jordan-Honda | 0 | Kolari (Button) | 5 |   |
Muuta

Paalupaikka: Juan Pablo Montoya – 1.22,216
Nopein kierros: Ralf Schumacher – 1.25,073 (kierroksella 39)
Tomáš Engen ja Alex Yoongin ensimmäinen Grand Prix
Tomáš Engen paras sijoitus (12. sija)
Ferrarin 650. kilpailu.
BMW-moottoreiden 20:s kilpailun nopein kierros.